**NERINGOS SAVIVALDYBĖS EISMO SAUGUMO KOMISIJOS**

**IŠVAŽIUOJAMOJO POSĖDŽIO PROTOKOLAS**

2023-07-24 Nr.V26-65

Neringa

 Posėdis vyko: 13.30 val. – 14.30 val. išvažiuojamasis komisijos posėdis.

 Posėdžio pirmininkas – Sigitas Šveikauskas, Neringos savivaldybės vicemeras.

 Posėdžio sekretorė – Viktorija Dirvelienė, Neringos savivaldybės Dokumentų valdymo skyriaus priimamojo sekretorė.

Posėdyje dalyvavo: Rima Kasparavičiūtė, Neringos savivaldybės administracijos Miesto tvarkymo ir statybos skyriaus vedėja; Viktoras Freigofas, Klaipėdos aps. VPK Neringos policijos atstovas; Vaidotas Tunaitis, BĮ „Paslaugos Neringai“ Vietinių rinkliavų skyriaus vadovas; Arvydas Raupys, Neringos savivaldybės administracijos Teisės skyriaus vyr. specialistas (viešajai tvarkai);

Taip pat dalyvavo: Vaidas Norvilas, BĮ „Paslaugos Neringai“ specialistas.

Nedalyvavo: Asta Barilienė, Neringos savivaldybės administracijos Architektūros ir teritorijų planavimo skyriaus vedėjo pavaduotoja; Raimondas Žičkus, Neringos savivaldybės administracijos Informacinių technologijų ir civilinės saugos skyriaus vyriausiasis specialistas (civilinei saugai ir mobilizacijai); Aurelijus Jankauskas, Klaipėdos aps. VPK Kelių policijos skyriaus vyr. specialistas.

**Darbotvarkė - gauti prašymai dėl eismo organizavimo Pervalkos gyvenvietėje:**

1. Giedriaus Markevičiaus raštas, Gretos Bruzgienės raštas.

*Sigitas Šveikauskas informavo Neringos savivaldybės eismo saugumo komisijos (toliau –Komisija) narius, kad vadovaujantis Komisijos nuostatų, patvirtintų Neringos savivaldybės mero 2023 m. gegužės 17 d. potvarkių Nr.V10-59 „Dėl Neringos savivaldybės eismo saugumo komisijos sudarymo ir komisijos veiklos nuostatų patvirtinimo“ 18.4 papunkčiu, posėdžių protokolai bus perduoti talpinti Neringos savivaldybės interneto svetainėje* [*www.neringa.lt*](http://www.neringa.lt)*.*

1. **SVARSTYTA. Dėl eismo organizavimo Pervalkos gyvenvietėje.**

Komisijos pirmininkas Sigitas Šveikauskas pateikė Komisijos nariams informaciją, kad gauti du raštiški prašymai ir daugybė žodinių nusiskundimų ir prašymų telefonu dėl eismo organizavimo gerinimo Pervalkos gyvenvietėje, Pervalkos g., Neringa.

Išvažiuojamame posėdyje dalyvavo nemaža Pervalkos gyventojų delegacija, apie 15 asmenų, kurie pakartotinai pareiškė norą ir reikalavimą aikštelę šiaurinėje gyvenvietės dalyje palikti krepšinio žaidimo aikštele, ir paženklinti baudos aikštelę, kad atsirastų galimybė žaisti netrukdant transporto priemonėms. Ten gyvenantiems gyventojams parkavimo problemos nėra, jie sutelpa savo kiemuose, tačiau sutiko, kad būtų įrengta keletas stovėjimo vietų su stovėjimo laiku iki 1 val., transporto priemonėms, kuriomis atvyksta turistai aplankyti Žirgų ragą ir Pervalkos švyturį.

Nuvykus į pietinę Pervalkos gyvenvietės dalį buvo apsvarstyta galimybė įrengti parkavimo vietas mažai pravažiuojamoje, plačioje gatvėje. Įvertinus situaciją, nuspręsta dešinėje gatvės pusėje įrengti stovėjimą leidžiančius kelio ženklus, stovėjimo vietas pažymint horizontaliuoju ženklinimu iki dviračių tako sankryžos, o už dviračių tako esančias automobilių stovėjimo vietas perkelti į kairę gatvės pusę, iki gatvės susiaurėjimo, nurodant automobilių statymo būdą - prie šaligatvio.

Papildomai buvo gautas prašymas iš gyventojų, adresu Pervalkos g. 38, Neringa, dėl gatvės, atkarpoje prie šio namo, horizontaliojo ženklinimo geltona ištisine linija, kadangi ten dažnai sustoja autobusai ir kitos transporto priemonės. Taip pat gyventojai pageidavo, kad būtų įrengtas greičio ribojimo kalnelis, nes vairuotojai dažnai nepaiso greitį ribojančių ženklų ir nesilaiko leistino greičio, taip keldami pavojų pėstiesiems ir dviratininkams.

**NUTARTA.** Atsižvelgiant į gyventojo prašymus ir išdėstytas aplinkybes bei gyvenvietės ypatumą, šiaurinėje Pervalkos dalyje esančią aikštelę pritaikyti sportui, krepšiniui, išdažyti reikiamas aikštyno juostas, prieš įvažiavimą į aikštelę įrengti kelio ženklą Nr. 303 „Motorinių transporto priemonių eismas draudžiamas“, pakabinti papildomą lentelę su sporto aikštelės naudojimosi laiku, nuo 9 val. iki 22 val.. Dešinėje gatvės pusėje ties Pervalkos g. 1, Neringa, įrengti 5 stovėjimo vietas ir kelio ženklą Nr. 529 „Stovėjimo ribotą laiką vieta“ vienai valandai, lankytino objekto lankytojams.

 Pietinėje Pervalkos dalyje įrengti stovėjimo vietas dešinėje gatvės pusėje nuo įvažiavimo į Pervalkos g. 29, Neringa, kiemus iki sankryžos su dviračių taku, išdažyti, pagal reikalavimus stovėjimo vietas ir įrengti kelio ženklus Nr. 528 „Stovėjimo vieta“. Nuo dviračių tako iki Pervalkos gatvės susiaurėjimo įrengti kelio ženklus Nr. 528 „Stovėjimo vieta“ su papildoma lentele Nr. 830 „Stovėjimo būdas“ stovėti galima tik važiuojamoje dalyje, išilgai šaligatvio.

Šalia Pervalkos g. 40A., Neringa, įrengti kelio ženklą Nr. 528 „Stovėjimo vieta“, prie įvažiavimo esančioje stovėjimo aikštelėje, paženklinti stovėjimo vietas.

Šalia Pervalkos g. 38, Neringa, paženklinti geltona ištisine linija „Sustoti draudžiama“ gatvės atkarpą tarp įvažiavimų į kiemus. Dėl greičio ribojimo priemonių įrengimo buvo kalbėta su namo gyventojais. Rekomenduota jiems dar pasitarti ir jei jie sutinka ir pageidauja gana triukšmingos eismo ribojimo priemonės, jei bus nuspręsta ją įrengti, tai galėtų padaryti savo lėšomis, Komisija tokiam gyventojų sprendimui neprieštarauja.

Pavesti BĮ „Paslaugos Neringai“ artimiausiu metu, pagal reikalavimus įrengti ir paženklinti protokole nurodytus kelio ženklus ir eismo organizavimo priemones.

Posėdžio pirmininkas Sigitas Šveikauskas

Posėdžio sekretorė Viktorija Dirvelienė